CELEX: 31989R3482
Language: hr
Date: 1989-11-20 00:00:00
Title: Uredba Komisije (EEZ) br. 3482/89 od 20. studenoga 1989. o razvrstavanju određene robe u kombiniranu nomenklaturu

02/Sv. 012
            
            
               HR
            
            
               Službeni list Europske unije
            
            
               26
            
         31989R3482
   
               L 338/9
            
            
               SLUŽBENI LIST EUROPSKE UNIJE
            
            
               20.11.1989.
            
         
      UREDBA KOMISIJE (EEZ) br. 3482/89
   od 20. studenoga 1989.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Uredbu Vijeća (EEZ) br. 2658/87 (1) o tarifnoj i statističkoj nomenklaturi i o Zajedničkoj carinskoj tarifi, kako je zadnje izmijenjena Uredbom (EEZ) br. 3469/89 (2), a posebno njezin članak 9.,
   budući da je zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno usvojiti mjere za razvrstavanje robe iz Priloga ovoj Uredbi;
   budući da su Uredbom (EEZ) br. 2658/87 utvrđena opća pravila za tumačenje kombinirane nomenklature i budući da se ta pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice s ciljem primjene tarifa ili drugih mjera u vezi s robnom razmjenom;
   budući da je, u skladu s navedenim općim pravilima, robu iz stupca 1 tablice iz Priloga ovoj Uredbi potrebno razvrstati pod odgovarajuće oznake KN iz stupca 2, a na temelju razloga navedenih u stupcu 3;
   budući da su mjere predviđene ovom Uredbom u skladu s mišljenjem Odbora za nomenklaturu,
   DONIJELA JE OVU UREDBU:
   Članak 1.
   Roba iz stupca 1. tablice iz Priloga razvrstava se sada u kombiniranu nomenklaturu sukladno odgovarajućim oznakama KN iz stupca 2. te tablice.
   Članak 2.
   Ova Uredba stupa na snagu dvadeset prvog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. studenoga 1989.
      
         
            Za Komisiju
         
         Christiane SCRIVENER
         
         
            Članica Komisije
         
      
   
   
      (1)  SL L 256, 7.9.1987., str. 1.
   
      (2)  SL L 337, 21.11.1989., str. 5.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               
                           1.
                        
                        
                           Desna ili lijeva strana usoljenog crnog bakalara, bez glave, kralježnice, peraja i utrobe, s kožom i tankim koščicama (epipleuralis), ali bez bilo kakvih drugih kostiju, poznato kao „standardni file”.
                        
                     
            
               0305 30 90
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 0305, 0305 30 i 0305 30 90
               Ovaj se proizvod smatra fileom u smislu napomena za pojašnjenje oznaka KN 0305 30 11 do 0305 30 90 i 0304 20 11 do 0304 20 99, drugi stavak
            
         
               
                           2.
                        
                        
                           Prehrambeni pripravak koji sadrži:
                           
                                       —
                                    
                                    
                                       99,2 % saharoze
                                    
                                 
                                       —
                                    
                                    
                                       0,6 % aspartama
                                    
                                 
                                       —
                                    
                                    
                                       0,2 % acesulfama K
                                    
                                 Proizvod se izrađuje u obliku malih kockica te se koristi kao dijetno sladilo.
                        
                     
            
               2106 90 99
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 2106, 2106 90 i 2106 90 99.
               Radi visoke snage zaslađivanja sintetičkih sladila sadržanih u proizvodu, proizvod je izgubio osobinu šećera iz oznake KN 1701 i predstavlja prehrambeni pripravak (vidjeti također napomene s objašnjenjem HS, rubriku 2106., drugi podstavak, točku 10.).